En 36-årig mand fra Farsø kom tirsdag aften i problemer, efter han havde fået den fikse idé at lave sit eget Sankt Hans-bål i haven. På sin ejendom valgte han at sætte ild til en bunke træ - i beruset tilstand. Ilden kom ud af kontrol og Nordjyllands Beredskab blev tilkaldt for at assistere med at slukke branden. - Flammerne brændte tæt på stakit i mandens have,  så det blev lige lovlig spændende, fortæller vagtchef Torben Larsen. Heldigvis fik brandfolkene hurtigt ilden under kontrol igen - og der var ingen fare for, at den ville brede sig til andre bygninger eller nabogrunde. - Den 36-årige bliver nu sigtet for overtrædelse af beredskabsloven, fordi han tændte ild så tæt på et stakit, der nemt kan brænde, oplyser vagtchefen.

Referat:
Hverken mennesker eller dyr var i fare under branden, som brandfolkene hurtigt fik under kontrol.